**25.02.21**

**Қолданбалы этносаяси зерттеулер институтында Қазақстанда тұратын этностардың өзара іс-қимылдар жасасу жөнінде кеңес өтті.**

Ел Президенті Қ.К. Тоқаевтың этносаралық қатынастар саясаты саласында қойған мақсаттар мен міндеттерді іске асыру үшін Ақпарат және қоғамдық даму министрлігі жанынан 2020 жылғы мамырда Қолданбалы этносаяси зерттеулер институты құрылды. Институт этносаралық қатынастар саласындағы мемлекеттік саясатты талдау, зерттеу және сараптамалық сүйемелдеу бойынша жүйелі, жоспарлы жұмыс жүргізеді. Институт ұжымымен кездесуде ҚХА депутаттық тобының жетекшісі С.Абдрахманов, топтың мүшелері Н.Г.Дементьева, В. И.Тохтасунов, А.Р.Амирханян, Ю.В. Ли, Ш.А. Осин, А.М.Хамедов, И.Ю. Буларов, В.Г.Набиев осы мекеме қызметіндегі өзекті мәселелерге, сондай-ақ әлеуметтік желілерде мемлекетіміздің ұлттық саясаты туралы жекелеген беталысты пікірлердің болуына назар аударды. Олардың арасында этносаралық араздықты тудыруы мүмкін посттар мен түсініктемелер де бар. Сарапшылардың пікірінше, бұл институт этностық тағаттылықтың, бейбітшілік пен келісімнің қазақстандық үлгісін сақтаудың негізгі құралдарының бірі болуға тиіс.